Az EGT-Vegyesbizottság 6/2000 határozata

(2000. február 4.)

az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról

Az EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét az 1999. november 26-i 164/1999 EGT-vegyesbizottsági határozat [1] módosította.

(2) A hálózati címzéshez kéthangú, többfrekvenciás jelzést (DTMF) használó, indokolt esetben hangtelefont támogató végberendezések analóg nyilvános kapcsolt telefonhálózathoz (PSTN) történő csatlakoztatására vonatkozó közös műszaki szabályokról szóló, 1999. április 12-i 1999/303/EK bizottsági határozatot [2] be kell építeni a Megállapodásba.

(3) Az integrált szolgáltatások digitális hálózatára (ISDN) vonatkozó közös műszaki szabályokról; 3,1 kHz-es telefonos távszolgálatról, a kézibeszélős végberendezések csatlakoztatási követelményeiről (2. kiadás) szóló, 1999. április 12-i 1999/304/EK bizottsági határozatot [3] be kell építeni a Megállapodásba.

(4) Az integrált szolgáltatású digitális hálózathoz (ISDN) hozzáférő vezeték nélküli digitális távközlési (DECT) berendezésekre vonatkozó közös műszaki szabályzatról szóló, 1997. április 23-i 1999/310/EK bizottsági határozatot [4] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás II. mellékletének XVIII. fejezete a 4zza. pontot (98/734/EK bizottsági határozat) követően a következő pontokkal egészül ki:

"4zzb. 399 D 0303: A Bizottság 1999. április 12-i 1999/303/EK határozata a hálózati címzéshez kéthangú, többfrekvenciás jelzést (DTMF) használó, indokolt esetben hangtelefont támogató végberendezések analóg nyilvános kapcsolt telefonhálózathoz (PSTN) történő csatlakoztatására vonatkozó közös műszaki szabályokról (HL L 118., 1999.5.6., 55. o.).

4zzc. 399 D 0304: A Bizottság 1999. április 12-i 1999/304/EK határozata az integrált szolgáltatások digitális hálózatára (ISDN) vonatkozó közös műszaki szabályokról; 3,1 kHz-es telefonos távszolgálatról, a kézibeszélős végberendezések csatlakoztatási követelményeiről (2. kiadás) (HL L 118., 1999.5.6., 60. o.).

4zzd. 399 D 0310: A Bizottság 1997. április 23-i 1999/310/EK határozata az integrált szolgáltatású digitális hálózathoz (ISDN) hozzáférő vezeték nélküli digitális távközlési (DECT) berendezésekre vonatkozó közös műszaki szabályzatról (HL L 119., 1999.5.7., 57. o.)."

2. cikk

A Megállapodás II. melléklete XVIII. fejezete 4l. pontjának (95/526/EK bizottsági határozat) szövegét el kell hagyni.

3. cikk

A 1999/303/EK, a 1999/304/EK és a 1999/310/EK bizottsági határozat izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

4. cikk

Ez a határozat 2000. február 5-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [5].

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2000. február 4-én.

az EGT-Vegyesbizottság részéről

az elnök

F. Barbaso

[1] HL L 61., 2001.3.1.

[2] HLL 118., 1999.5.6., 55. o.

[3] HL L 118., 1999.5.6., 60. o.

[4] HL L 119., 1999.5.7., 57. o.

[5] Alkotmányos követelmények nem merültek fel.

--------------------------------------------------